Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu un pareizu finanšu pārvaldību (Polijas pieteikums EGF/2013/006 PL/Fiat Auto Poland S.A.) /* COM/2014/0699 final */





PASKAIDROJUMA RAKSTS Saskaņā ar 12. pantu Padomes Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam[1], Eiropas Globalizācijas pielāgošanās fondu (EGF) var izmantot, nepārsniedzot maksimālo gada apjomu 150 miljonu EUR apmērā (2011. gada cenās), papildus finanšu shēmas attiecīgajām pozīcijām. EGF ieguldījumiem piemērojamie noteikumi attiecībā uz pieteikumiem, kas iesniegti līdz 2013. gada 31. decembrim, ir noteikti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanās fonda izveidi[2]. 2013. gada 29. jūlijā Polija iesniedza pieteikumu EGF/2013/006 PL/Fiat Auto Poland par finansiālu ieguldījumu no EGF pēc darbinieku atlaišanas uzņēmumā “Fiat Auto Poland” un 21 tā piegādātāju uzņēmumā Polijā. Pēc šā pieteikuma pārbaudes Komisija saskaņā ar Regulas (EK) Nr. 1927/2006 10. pantu ir secinājusi, ka Regulā noteiktie finansiālā ieguldījuma saņemšanas nosacījumi ir izpildīti. PIETEIKUMA KOPSAVILKUMS UN ANALĪZE Pamatdati || EGF reģistrācijas Nr. || EGF/2013/006 dalībvalsts || Polija Regulas 2. panta || a) punkts Galvenais uzņēmums || “Fiat Auto Poland S.A.” Piegādes un pakārtotās ražošanas uzņēmumi || 21 Pārskata laikposms || 21.01.2013.–21.05.2013. Individualizēto pakalpojumu sniegšanas sākuma datums || 21.01.2013. Pieteikuma iesniegšanas datums || 29.07.2013. Atlaisto darbinieku skaits pirms un pēc pārskata perioda || 0 Atlaisto darbinieku skaits pārskata periodā || 1079[3] Kopējais atlaisto darbinieku skaits, kuri ir tiesīgi saņemt atbalstu || 1079 Atlaisto darbinieku skaits, kuri varētu piedalīties pasākumos || 777 Izdevumi par individualizētajiem pakalpojumiem (EUR) || 2 506 220 Izdevumi par EGF īstenošanu[4] (EUR) || 13 000 Izdevumi par EGF īstenošanu (%) || 0,52 Kopējais budžets (EUR) || 2 519 220 EGF ieguldījums (50 %) (EUR) || 1 259 610 1. Pieteikums tika iesniegts Komisijai 2013. gada 29. jūlijā, un līdz 2014. gada 16. jūnijam tika iesniegta papildu informācija. 2. Pieteikums atbilst Regulas (EK) Nr. 1927/2006 2. panta a) punkta nosacījumiem par EGF izmantošanu, un tas tika iesniegts minētās Regulas 5. pantā noteiktajā 10 nedēļu termiņā. Saikne starp atlaišanas gadījumiem un globalizācijas izraisītām nozīmīgām strukturālām pārmaiņām pasaules tirdzniecības modeļos 3. Lai noteiktu saikni starp atlaišanas gadījumiem un globalizācijas izraisītām nozīmīgām strukturālām pārmaiņām pasaules tirdzniecības modeļos , Polija norāda, ka Eiropas autobūves nozare kopš 2007. gada ir zaudējusi tirgus daļu[5]. Minētajā gadā Eiropas pasažieru automobiļu ražošanas nozare veidoja 32,2 % no pasaules ražošanas apjoma, bet 2012. gadā tā veidoja 23,2 %[6]. Papildus pieteikuma iesniedzējs norāda, ka laikā, kad ražošanas apjomi pasaulē no 2011. līdz 2012. gadam palielinājās par 5,3 %, ražošanas apjoms ES-27 valstīs tajā pašā laikposmā samazinājās par 7 %[7]. Saskaņā ar Polijas iestāžu sniegto informāciju situācija valsts mērogā bija pat vēl sliktāka, jo 2012. gadā ražošanas apjoms salīdzinājumā ar 2011. gadu bija samazinājies gandrīz par trešdaļu[8]. Pasažieru automobiļu ražošanas tendences Avots: OICA 4. Globalizācijas ietekmi saasināja finansiālās krīzes sekas, kuru rezultātā jaunu pasažieru automobiļu pārdošanas apjomi ES samazinājās līdz viszemākajam jebkad reģistrētajam līmenim. 2012. gadā ES-27 jaunu automobiļu pieprasījums samazinājās par 8,7 %, bet pasaulē automobiļu pārdošanas apjomi pieauga par 5,1 %. 5. Pieteikuma iesniedzējs norāda uz saistību starp autobūves panīkumu un bezdarba līmeni uzņēmumā “Fiat Auto Poland”. Rūpnīca Tihi (Tychy) 2009. gadā pieņēma darbā 6422 darbiniekus, lai saražotu 606 000 automobiļu[9], bet 2012. gadā 4882 darbinieki saražoja 361 000 vienību. Laikposmā no 2009. līdz 2013. gadam ražošana samazinājās par 56 %, taču nodarbinātība nokritās tikai par 46 %. Tādējādi uzņēmumā “Fiat Auto Poland” nodarbinātības samazinājums bija mazāk smags nekā ražošanas kritums. Tas tika panākts, organizējot darbu rūpnīcā divās maiņās iepriekšējo trīs maiņu vietā. Polijas iestādes arī iesniedza Eurostat datus par nodarbinātības situāciju autobūves nozarē, kuri apliecina pastāvīgu samazinājumu. Nodarbinātība autobūves nozarē ES-27 valstīs 2009. gada beigās bija par 12 % zemāka nekā 2008. gada sākumā. 6. Šāda pasažieru automobiļu ES tirgus daļas, kā arī pasažieru automobiļu pārdošanas apjomu samazinājuma tendence tika apstiprināta 2012. gada 6. jūnijā publicētajā noslēguma ziņojumā “Cars 21”[10]. Tiek uzskatīts, ka šī tendence turpināsies, un ir sagaidāms, ka 2020. gadā pārdošanas apjomi pasaulē būs palielinājušies par vairāk nekā 10 % salīdzinājumā ar 2008. gadu lielāka automobiļu pieprasījuma dēļ jaunattīstības tirgos. 7. Līdz šim attiecībā uz autobūves nozari ir iesniegts 21 EGF pieteikums, no kuriem 12 ir balstīti uz tirdzniecības globalizāciju, bet pārējo deviņu pamatā ir krīzes kritēriji. Atlaišanas gadījumu skaita noteikšana un atbilstība 2. panta a) punkta kritērijiem 8. Polija šo pieteikumu iesniedza saskaņā ar Regulas (EK) Nr. 1927/2006 2. panta a) punktā noteiktajiem intervences kritērijiem, kuros paredzēti vismaz 500 atlaišanas gadījumi četru mēnešu laikā uzņēmumā dalībvalstī, ieskaitot atlaistos darbiniekus tā piegādātājuzņēmumos un pakārtotās ražošanas uzņēmumos. 9. Pieteikuma iesniedzējs ir paskaidrojis, ka “Fiat Auto Poland” sāka darbinieku atlaišanu 2012. gada jūnijā Tihi rūpnīcā. Tā kā šie atlaišanas gadījumi netika uzskatīti par kolektīvu darbinieku atlaišanu, uzņēmumam nav pienākuma paziņot par to nodarbinātības aģentūrai un šie atlaišanas gadījumi nav iekļauti EGF pieteikumā. “Fiat Auto Poland” informēja Polijas iestādes, ka 2013. gada pirmajā ceturksnī tiks atlaisti 1450 darbinieki. Tam bija ļoti nelabvēlīga ietekme uz reģionālo darba tirgu, jo īpaši uz nodarbinātību 77 “Fiat Auto Poland” piegādātāju ražotnēs, kuras tika lūgtas novērtēt izrietošo ietekmi uz to darbību un darbības ierobežošanas iespējamās sekas. Pieteikumā ir norādīts šāds novērtējuma galarezultāts: 829 atlaišanas gadījumi “Fiat Auto Poland” un 250 gadījumi 21 piegādātāju un pakārtotās ražošanas uzņēmumā. Atlaišana notika četru mēnešu pārskata periodā no 2013. gada 21. janvāra līdz 2013. gada 21. maijam. Polijas iestādes ir norādījušas, ka EGF pieteikumā sniegtās informācijas pamatā ir Nodarbinātības aģentūrā reģistrēto bezdarbnieku skaits un ka saskaņā ar šiem datiem 829 atlaišanas gadījumi “Fiat Auto Poland” un 250 atlaišanas gadījumi tā piegādātāju uzņēmumos ir atbilstīgi EGF pieteikuma mērķiem. Atbilstoši lietotajai metodikai EGF pieteikumā tika iekļauti atlaistie darbinieki, kuri reģistrējās Nodarbinātības aģentūrā, tāpēc pieteikumā iekļauto cilvēku skaits ir mazāks par “Fiat Auto Poland” un tā piegādātāju sākotnēji norādīto skaitu. 10. Atlaišanas gadījumu skaits tika aprēķināts, pamatojoties uz faktiski izbeigtajiem darba līgumiem pirms to darbības termiņa beigām saskaņā ar Regulas (EK) Nr. 1927/2006 2. panta otrās daļas otro ievilkumu Paskaidrojums par minēto atlaišanas gadījumu neparedzamību 11. Polijas iestādes uzskata, ka lēmums izbeigt “Panda Classic” ražošanu Tihi rūpnīcā bija negaidīts, pat ņemot vērā, ka pasažieru automobiļu ražošanai Tihi rūpnīcā bija novērojama lejupejoša tendence jau kopš 2009. gada, kad rūpnīcā tika izgatavoti 606 000 automobiļi, šis skaits samazinājās līdz 300 000 2012. gadā un nokritās zem 250 000 2013. gadā[11]. “Fiat Auto Poland” grūtības radīja ES autobūves nozares tirgus daļas samazināšanās un aizvien pieaugošā Āzijas ražotāju automobiļu popularitāte. Šī ražošanas apjoma samazināšanās kopā ar krīzi ES automobiļu tirdzniecībā nelabvēlīgi ietekmēja nodarbinātību Tihi rūpnīcā, kas pastāvīgi kopš 2009. gada samazina darbinieku skaitu. 12. Uzņēmums veica pasākumus ražošanas pielāgošanai tirgus pieprasījumam un optimizēja darbinieku skaitu, lai saglabātu konkurētspēju un uzlabotu izredzes kļūt par jaunu automobiļu modeļu ražotāju. Šā iemesla dēļ paziņojums par 1450 darbinieku atlaišanu bija pilnīgs pārsteigums tiem, uz kuriem šāda atlaišana varētu attiekties. Koncerns nolēma pārcelt “Panda Classic” ražošanu uz Kampāniju (Campania) Itālijā no 2013. gada janvāra[12]. Papildus šim lēmumam koncerns jau bija uzticējis jaunās “Panda” modeļa paaudzes ražošanu rūpnīcai iepriekšminētajā reģionā, lai veicinātu nodarbinātību mītnes valstī. Tā rezultātā samazinājās maiņu skaits Tihi rūpnīcā un tika pieņemts lēmums par daudzu darbinieku atlaišanu. Eurofound[13] ir ziņojis par 2013. gadā novēroto dažu uzņēmumu tendenci pārcelt darba vietas atpakaļ uz mītnes valstīm. 13. 2012. gada 20. decembrī “Fiat Auto Poland” noslēdza vienošanos ar arodbiedrībām, nosakot kritērijus, kurus izmantos, lai atlasītu darbiniekus, ar kuriem tiks izbeigtas darba tiesiskās attiecības, un vienojās par kompensācijām, kas tiks piešķirtas darbiniekiem, kuri piekritīs labprātīgai darba tiesisko attiecību izbeigšanai. 14. Uzņēmumā “Fiat Auto Poland” radusies situācija bija negaidīta arī piegādātājiem, kas nevarēja sagatavoties šādai darbības ierobežošanai. Arī piegādātāji bija spiesti veikt darba vietu samazināšanu. 15. No 1450 “Fiat Auto Poland” darbiniekiem, ar kuriem pārskata periodā tika izbeigtas darba tiesiskās attiecības, 829 reģistrējās Nodarbinātības aģentūrā, un šie darbinieki tādējādi ir iekļauti EGF pieteikumā. Uzņēmumu, kuros atlaisti darbinieki, un darbinieku, kuriem paredzēta palīdzība, noteikšana 16. Pieteikums attiecas uz 1079 atlaistajiem, t. i., 829 darbiniekiem, kurus atlaida uzņēmums “Fiat Auto Poland”, un 250 darbiniekiem, kurus atlaida piegādātāji (skatīt tabulu). “Fiat Auto Poland” piegādātāji un atlaisto darbinieku skaits “Elektropoli Galwanotechnika” || 2 || “Plastic Components and Modules Poland” || 9 “Delfo Polska S.A.” || 89 || “AURES Sp. z o.o.” || 12 “Fiat Powertrain Technologies Poland” || 1 || “Firma “OK” Maciej Bilnik” || 2 “Polmotors Sp. z o.o.” || 1 || “Sistema Poland Sp. z o.o.” || 21 “Ti Poland Sp. z o.o.” || 1 || “Ceva Logistics Poland Sp. z o.o.” || 4 “Cornaglia Poland Sp. z o.o.” || 1 || “DP Metal Processing Sp. z o.o.” || 1 “Fastek Filing Polska Sp. z o.o” || 2 || “Nexteer Automotive Poland Sp. z o.o.” || 2 “DELPHI Poland S.A.” || 1 || “Proma Poland Sp. z o.o.” || 3 “Johnson Controls Intl” || 23 || “TRW Braking Systems Polska Sp. z o.o.” || 69 “Adler Polska Sp. z o.o.” “Bielsko Biała” || 1 || “Valeo Autosystem Sp. z o.o.” || 4 “Boryszew S.A. Oddział Maflow w Tychach” || 1 || || Piegādātāji kopā: 21 || Kopā atlaistie darbinieki: 250 || 17. To darbinieku iedalījums, kuriem paredzēta palīdzība: Kategorija || Daudzums || Procenti Vīrieši || 602 || 77,5 Sievietes || 175 || 22,5 ES pilsoņi || 777 || 100 Personas, kuras nav ES pilsoņi || 0 || 0 Vecumā no 15 līdz 24 gadiem || 19 || 2,4 Vecumā no 25 līdz 54 gadiem || 613 || 78,9 Vecumā no 55 līdz 64 gadiem || 145 || 18,7 Vecāki par 64 gadiem || 0 || 0 18. Pasākumos piedalīsies 6 darbinieki ar ilgstošām veselības problēmām vai invaliditāti. 19. Iedalījums atbilstoši profesionālajām kategorijām: Kategorija || Daudzums || Procenti Speciālisti || 4 || 0,5 Tehniskie darbinieki un saistītie profesionāļi || 64 || 8,2 Biroja darbinieki || 10 || 1,3 Kvalificēti strādnieki un meistari || 213 || 27,4 Iekārtu un mašīnu operatori un izstrādājumu montieri || 477 || 61,4 Vienkāršās profesijas || 9 || 1,2 20. Saskaņā ar Regulas (EK) Nr. 1927/2006 7. pantu Polija ir apstiprinājusi, ka dzimumu līdztiesības politika, kā arī nediskriminācija ir tikusi ievērota līdz šim un tiks ievērota arī turpmāk dažādos EGF īstenošanas posmos un jo īpaši attiecībā uz piekļuvi tam. Attiecīgās teritorijas, tās iestāžu un ieinteresēto personu raksturojums 21. Attiecīgā teritorija aptver Silēzijas (Śląskie) vojevodisti, kuras centrs ir Katovice (Katowice). Tā robežojas ar Lodzas (Łódzkie) vojevodisti ziemeļos, Sventokšiskas (Świętokrzyskie) vojevodisti ziemeļaustrumos, Mazpolijas (Małopolskie) vojevodisti austrumos un Opoles (Opolskie) vojevodisti rietumos, kā arī Slovākiju un Čehiju dienvidos. Silēzijā ir gandrīz pieci miljoni iedzīvotāju, kuri ir koncentrēti galvenokārt ap šādām pilsētām: Katovice, Čenstohova (Częstochowa), Sosnoveca (Sosnowiec), Glivice (Gliwice), Bitoma (Bytom), Zabže (Zabrze) un Belsko-Bjala (Bielsko-Biała). 22. Silēzijā ir senas un bagātas rūpniecības tradīcijas, ieskaitot tādas nozares kā elektroenerģijas ražošana vai autobūve, tāpat arī tajā ir daudz derīgo izrakteņu. 23. Visvairāk darbinieku tika atlaists Beruņas-Leņdzinu (Bieruń-Lędzin) apriņķī, ieskaitot Tihi pilsētu, Belsko (Bielsko) apriņķī, Pščinas (Pszczyna) apriņķī, Čenstohovas (Częstochowa) apriņķī, Mikolovas (Mikołów) apriņķī un jo īpaši šādās pilsētās: Javožno (Jaworzno), Sosnoveca un Mislovice (Mysłowice). 24. Atbalsta sniegšanā atlaistajiem darbiniekiem papildus Tihi vietējai pašvaldībai iesaistīsies Tihi, Mikolovas, Čenstohovas, Sosnovecas, Javožno, Mislovices, Pščinas, Belsko-Bjalas un Katovices nodarbinātības aģentūras. 25. Citas iesaistītās ieinteresētās personas ir Reģionālā nodarbinātības padome un vojevodistes pārvaldnieka Konsultatīvā padome nodarbinātības jautājumos, kurās darbojas darba devēju apvienību pārstāvji, mācībspēki, arodbiedrības un NVO. Atlaišanas gaidāmā ietekme uz nodarbinātību vietējā, reģionālā vai valsts mērogā 26. Kopš 2011. gada Silēzijā ir paaugstinājies bezdarba līmenis[14]. Papildus ir palielinājies to darbinieku skaits, ar kuriem darba attiecības ir izbeigtas kolektīvās atlaišanas rezultātā: 2011. gadā šādi tika atlaisti 4895 darbinieki, bet 2012. gadā — jau 8335 darbinieki. 27. 2013. gadā darba dienesti tika informēti par 3805 darbinieku atlaišanu, ieskaitot 3309 darbiniekus privātajā sektorā un 496 darbiniekus valsts pārvaldē. Par privāto sektoru minētais skaitlis ietver arī uzņēmumā “Fiat Auto Poland” atlaistos darbiniekus. 28. Polijas iestādes uzsver uzņēmuma “Fiat Auto Poland” veiktās darbinieku atlaišanas negatīvās sekas Tihi apgabalā, kur “Fiat Auto Poland” un tā piegādātāju bijušie darbinieki veido vienu desmito daļu no visiem šā apgabala iedzīvotājiem. Saskaņots individualizēto pakalpojumu kopums, kas jāfinansē, un tā paredzamo izmaksu sadalījums, tostarp tā papildināmība ar struktūrfondu finansētiem pasākumiem 29. Visi turpmāk aprakstītie pasākumi ir apvienoti, lai izveidotu saskaņotu individualizētu pakalpojumu kopumu, kura mērķis ir atlaisto darbinieku nodarbinātības atjaunošana. – Mācību un ar mācībām saistītās izmaksas: ietver mācību izmaksas un citas izmaksas, kuras var rasties pirms vai pēc dalības mācībās, piemēram, veselības vai psiholoģiskās pārbaudes, reģistrācijas maksa par eksāmeniem noteiktām profesijām nepieciešamo apliecību, diplomu vai profesionālās kvalifikācijas vai licenču iegūšanai. – Uzņēmējdarbības mācības: šis pasākums sniegs dalībniekiem savu uzņēmumu atvēršanai nepieciešamās iemaņas. Mācību kursos tiks aplūkoti tādi aspekti kā brīvais tirgus, pašnodarbinātā darbības uzsākšanas kārtība un prasības, saimnieciskās darbības plānu izstrāde un grāmatvedība. – Mācību stipendijas: šā pasākuma mērķis ir finansiāli atbalstīt bezdarbnieka dalību mācībās. – Stažēšanās stipendijas: šā pasākuma mērķis ir finansiāli atbalstīt bezdarbnieka stažēšanos darbavietā. Šajā laika periodā bezdarbnieks saņems pabalstu, kas ir vienāds ar 120 % no bezdarbnieka pabalsta. – Stažēšanās izmaksas: šis pasākums ir paredzēts, lai apmaksātu veselības pārbaudes stažēšanās programmā iesaistītajiem darbiniekiem. – Intervences darbi: darba devējiem tiks piedāvāta iespēja pieņemt darbā vietējo nodarbinātības dienestu ieteiktās personas. Uzņēmumam atlīdzina noteiktas ar darbinieka atalgojumu saistītas izmaksas, piemēram, sociālā nodokļa maksājumus. Iespējamais darba devējs slēdz līgumu ar Nodarbinātības aģentūru. Pasākums parasti ir paredzēts, lai palīdzētu ilgstošajiem bezdarbniekiem, bezdarbniekiem, kuri ir vecāki par 50 gadiem, bezdarbniekiem ar zemu kvalifikāciju, bezdarbniekiem bez darba pieredzes, jauniešiem līdz 25 gadu vecumam, vientuļajām mātēm, invalīdiem, sociālo dienestu klientiem un bijušajiem ieslodzītajiem. Šā pieteikuma kontekstā Polija vēlas izmantot šo pasākumu konkrēti atlaistajiem darbiniekiem, kuri ir vecāki par 50 gadiem. – Pašnodarbinātības dotācijas: bezdarbnieki, kuri iepriekš strādāja “Fiat Auto Poland” un vēlas uzsākt paši savu uzņēmējdarbību, saņems finansējumu darbības uzsākšanai līdz 4995 EUR. No tā tiks apmaksātas noteiktas darbības uzsākšanas izmaksas, piemēram, juridiskā palīdzība, konsultācijas par uzņēmējdarbības uzsākšanu. Šā pasākuma dalībnieki iesniegs dotācijas pieteikumu, un, tiklīdz tas būs apstiprināts un viņi saņems dotāciju, dalībnieki varēs uzsākt pašnodarbinātā darbību. Dalībnieki uzskaitīs radušās izmaksas divus mēnešus pēc dotācijas piešķiršanas. Ja dalībnieki neievēros līguma noteikumus vai ja pašnodarbinātā darbība notiks mazāk nekā 12 mēnešus, naudas līdzekļi būs jāatmaksā Nodarbinātības aģentūrai. Šādi atmaksātie naudas līdzekļi netiks uzskatīti par atbilstīgiem izdevumiem saskaņā ar EGF, un tie tiks atmaksāti Eiropas Komisijai. – Kompensācija par pieņemšanu darbā: šis pasākums mudinās citus darba devējus pieņemt darbā bijušos “Fiat Auto Poland” darbiniekus. Darba devējiem, kas pieņems darbā bijušo “Fiat Auto Poland” darbinieku uz 24 mēnešiem, izmaksās subsīdiju ne vairāk kā 4845 EUR apmērā. Šis pasākums ir paredzēts darba devējiem bez finansiāliem sarežģījumiem, kuri ir veikuši visus sociālos maksājumus. Nodarbinātības aģentūra rīkosies kā starpnieks, piesaistot bijušos “Fiat Auto Poland” darbiniekus, kuri vislabāk atbilst jaunā darba devēja vajadzībām. Ja darbinieks pirmo 12 mēnešu laikā izbeigs darba attiecības labāka darba atrašanas dēļ, šādu darbinieku aizstās ar citu bijušo “Fiat Auto Poland” darbinieku. Ja darbinieks netiks aizstāts un Nodarbinātības aģentūra nespēs atrast citu piemērotu darbinieku no mērķa grupas, EGF apmaksās tikai proporcionālu izmaksu daļu. 30. EGF īstenošanas izdevumi, kas norādīti pieteikumā saskaņā ar Regulas (EK) Nr. 1927/2006 3. pantu, iekļauj sagatavošanas, pārvaldības un kontroles pasākumu izdevumus, kā arī informēšanas un reklāmas izdevumus. 31. Šie Polijas iestāžu aprakstītie individualizētie pakalpojumi ir aktīvi darba tirgus pasākumi, kas ietverti Regulas (EK) Nr. 1927/2006 3. pantā minētajās atbilstīgajās darbībās. Saskaņā ar Polijas iestāžu aplēsēm šo pakalpojumu kopējās izmaksas ir 2 519 220 EUR, no kurām individualizēto pakalpojumu izdevumi ir 2 506 220 EUR un izdevumi par EGF īstenošanu ir 13 000 (0,52 % no kopējās summas). Kopējais no EGF pieprasītais finansējums ir 1 259 610 EUR (50 % no kopējām izmaksām). Veicamās darbības || Aprēķinātais darbinieku skaits, kam paredzēta palīdzība || Paredzamās izmaksas par vienu darbinieku mērķa grupā (EUR) || Kopējās izmaksas (EGF un valsts līdzfinansējums) (EUR) Individualizētie pakalpojumi (Regulas (EK) Nr. 1927/2006 3. panta pirmā daļa) Mācības un ar mācībām saistītās izmaksas (koszty szkoleń zawodowych) || 389 || 453 || 176 217 Uzņēmējdarbības mācības (szkolenia z zakresu przedsiębiorczości || 110 || 217 || 23 870 Mācību stipendijas (stypendia szkoleniowe) || 389 || 261 || 101 529 Stažēšanās stipendijas (stypendia stażowe) || 48 || 1910 || 91 680 Stažēšanās izmaksas (koszty stażowe − koszty badań lekarskich −) || 18 || 13 || 234 Intervences darbi (prace interwencyjne) || 120 || 1381 || 165 720 Pašnodarbinātības dotācijas (środki na podjęcie działalności gospodarczej) || 189 || 4995 || 944 055 Kompensācija par pieņemšanu darbā (dopłaty do zatrudnienia) || 207 || 4845 || 1 002 915 Individualizēto pakalpojumu starpsumma || || 2 506 220 Izdevumi par EGF īstenošanu (Regulas (EK) Nr. 1927/2006 3. panta trešā daļa) Sagatavošanas darbības || || 2000 Pārvaldība || || 3000 Informācija un atklātība || || 5000 Kontroles pasākumi || || 3000 Starpsumma: izdevumi par EGF īstenošanu || || 13 000 Kopējās prognozējamās izmaksas || || 2 519 220 EGF finansējums (50 % no kopējām izmaksām) || || 1 259 610 32. Polija apstiprina, ka iepriekš izklāstītie pasākumi papildina no struktūrfondiem finansētos pasākumus. Polijas iestādes veiks pasākumus, lai nepieļautu dubultu finansējumu. Gan ESF, gan EGF īsteno apriņķu nodarbinātības dienesti, un šīs struktūrvienības apņemas finansiāli nodalīt pasākumus. Lai izpildītu šo uzdevumu, nodarbinātības dienesti izmanto uzraudzības sistēmu, lai nodrošinātu naudas plūsmu pārredzamību. Sistēmā ir iespējams nodalīt radušos izdevumus, kas pēc tam tiks iekļauti EGF pārskatos. Datums(-i), kad tika sākta individualizēto pakalpojumu sniegšana atlaišanas skartajiem darbiniekiem vai kad to plānots sākt 33. Polija sāka EGF līdzfinansējuma pieteikuma saskaņotajā kopumā iekļauto individualizēto pakalpojumu sniegšanu atlaišanas skartajiem darbiniekiem 2013. gada 21. janvārī. Tādēļ šis datums ir jebkuras palīdzības, ko varētu piešķirt no EGF, piemērošanas perioda sākums. Procedūras apspriedēm ar sociālajiem partneriem 34. Tika organizēta Reģionālās nodarbinātības padomes tikšanās ar “Fiat Auto Poland” pārstāvi. Šīs tikšanās laikā tika ierosināts izmantot EGF finansējumu. Reģionālā nodarbinātības padome sniedz vadības un īstenošanas konsultācijas par Darba fondu, no kura tiks sniegts valsts līdzfinansējums. Šā iemesla dēļ Reģionālā nodarbinātības padome bija iesaistīta EGF pieteikuma sagatavošanā un tai bija izšķirīga nozīme, lemjot par projekta pasākumu kopumu. 35. Īstenošanas laikā Reģionālā nodarbinātības padome neiejauksies pasākumos, taču var sniegt priekšlikumus par Darba fonda līdzekļu sadalījumu reģionā. 36. Polijas iestādes apstiprināja, ka ir ievērotas valsts un ES tiesību aktos noteiktās prasības attiecībā uz kolektīvo atlaišanu. Informācija par darbībām, kas ir obligātas saskaņā ar valsts tiesību aktiem vai atbilstoši koplīgumiem 37. Attiecībā uz Regulas (EK) Nr. 1927/2006 6. pantā noteiktajiem kritērijiem Polijas iestādes savā pieteikumā: · apstiprināja, ka EGF finansiālais ieguldījums neaizvieto pasākumus, par kuriem atbild uzņēmumi atbilstīgi valsts tiesību aktiem vai koplīgumiem; · apliecināja, ka ar rīcību atbalsta individuālus darbiniekus un šos pasākumus neizmanto uzņēmumu vai nozaru pārstrukturēšanai; · apstiprināja, ka atbilstīgie iepriekš minētie pasākumi netiek finansēti no citiem ES finanšu instrumentiem. Pārvaldības un kontroles sistēmas 38. Polija paziņoja Komisijai, ka finansiālo ieguldījumu pārvaldīs un kontrolēs tās pašas iestādes, kas pārvalda un kontrolē Eiropas Sociālā fonda (ESF) finansējumu. Par EGF īstenošanu atbildīgā vadības iestāde būs Infrastruktūras un attīstības ministrija, un konkrēti Eiropas Sociālā fonda departaments. Vadības iestāde deleģēs noteiktus uzdevumus starpniekiestādei – Katovices vojevodistes Nodarbinātības aģentūrai. 39. Maksājumu iestāde būs Finanšu ministrijas Maksājumu iestādes departaments. 40. Sertifikācijas iestāde atšķirībā no vadības iestādes tiks izveidota Infrastruktūras un attīstības ministrijas Sertifikācijas un licencēšanas departamentā. 41. ESF departamentu un Sertifikācijas un licencēšanas departamentu uzrauga divi neatkarīgi ministrijas vadības pārstāvji. EGF ieguldījumu ieskaitīs atsevišķā Finanšu ministrijas kontā, no kura naudas līdzekļus pārskaitīs valsts budžeta ienākumu kontā. Līdzfinansējums pasākumu īstenošanai tiks piešķirts no valsts līdzekļiem, tostarp no Darba fonda. 42. Apriņķu nodarbinātības dienesti veiks atsevišķu izdevumu uzskaiti. Tiklīdz īstenošana būs pabeigta, apriņķa nodarbinātības dienesti iesniegs maksājuma pieprasījumu vojevodistes Nodarbinātības aģentūrai, kas to apstiprinās un iesniegs maksājuma pieprasījumu vadības iestādei. Vadības iestāde iesniegs sertifikātu un izdevumu pamatotības apliecinājumu Eiropas Komisijai. Vadības iestāde veiks pārbaudes, lai pārliecinātos par to, vai starpniekiestāde pareizi ievēro noteikto kārtību. Savukārt starpniekiestāde pārbaudīs metodi, saskaņā ar kuru apriņķu nodarbinātības dienesti sniedz atbalstu. Atbilstoši kontroles sistēmai pēc lēmuma par līdzekļu atlīdzināšanu saskaņā ar EGF tiks saskaņots pārbaužu grafiks. Ja darbību īstenošanas laikā tiks konstatēti trūkumi, iestāde var nolemt ierosināt papildu pārbaudes. Finansējums 43. Pamatojoties uz Polijas pieteikumu, ierosinātais EGF finansējums saskaņotajam individualizēto pakalpojumu kopumam (tostarp izdevumi EGF īstenošanai) ir 1 259 610 EUR, kas ir 50 % no kopējām izmaksām. Komisijas ierosinātais piešķīrums no fonda ir balstīts uz Polijas sniegto informāciju. 44. Saskaņā ar 12. pantu Padomes Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam[15], Eiropas Globalizācijas pielāgošanās fondu (EGF) var izmantot, nepārsniedzot maksimālo gada apjomu 150 miljonu EUR apmērā (2011. gada cenās), papildus finanšu shēmas attiecīgajām pozīcijām. 45. Ņemot vērā maksimālo iespējamo finansiālā ieguldījuma summu no EGF un pārdalīto apropriāciju lielumu, Komisija ierosina piešķirt no EGF visu pieprasītā ieguldījuma summu (1 259 610 EUR), kas veido 50 % no pasākumu kopējām izmaksām. 46. Ierosināto lēmumu izmantot EGF kopīgi pieņems Eiropas Parlaments un Padome, kā paredzēts Eiropas Parlamenta, Padomes un Komisijas 2013. gada 2. decembra Iestāžu nolīguma par budžeta disciplīnu, sadarbību budžeta jautājumos un pareizu finanšu pārvaldību 13. punktā[16]. 47. Komisija atsevišķi iesniedz līdzekļu pārvietojuma pieprasījumu, lai tos iekļautu 2014. gada budžeta īpašajās saistību apropriācijās, kā paredzēts 2013. gada 2. decembra Iestāžu nolīguma 13. punktā. Maksājumu apropriāciju avots 48. Saskaņā ar 2014. gada budžetu EGF budžeta pozīcijas apropriācijas tiks izmantotas, lai segtu summu 1 259 610 EUR apmērā. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu un pareizu finanšu pārvaldību (Polijas pieteikums EGF/2013/006 PL/Fiat Auto Poland S.A.) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi[17] un jo īpaši tās 12. panta 3. punktu, ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014.–2020.) un ar ko atceļ Regulu (EK) Nr. 1927/2006[18], un jo īpaši tās 23. panta otro apakšpunktu, ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību[19] un jo īpaši tā 13. punktu, ņemot vērā Eiropas Komisijas priekšlikumu[20], tā kā: (1) Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darbiniekiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības sistēmā, un lai palīdzētu viņiem no jauna iekļauties darba tirgū. (2) Saskaņā ar Padomes 2013. gada 2. decembra Regulas (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam[21], 12. pantu EGF nepārsniedz maksimālo gada apjomu 150 miljonu EUR apmērā, un Polija ir iesniegusi pieteikumu EGF izmantošanai attiecībā uz darbinieku atlaišanu uzņēmumā “Fiat Auto Poland S.A.” un 21 piegādātāju un pakārtoto ražotāju uzņēmumā 2013. gada 29. jūlijā, un līdz 2014. gada 16. jūnijam tika iesniegta papildu informācija. Šis pieteikums atbilst Regulas (EK) Nr. 1927/2006 10. pantā minētajiem finansiālā ieguldījuma noteikšanas nosacījumiem. Tādēļ Komisija ierosina piešķirt līdzekļus 1 259 610 EUR apmērā. (3) Tādēļ EGF būtu jāizmanto, lai sniegtu finansiālu ieguldījumu saistībā ar Polijas iesniegto pieteikumu, IR PIEŅĒMUŠI ŠO LĒMUMU. 1. pants Eiropas Savienības 2014. finanšu gada vispārējā budžetā izmanto Eiropas Globalizācijas pielāgošanās fondu (EGF), lai piešķirtu 1 259 610 EUR saistību un maksājumu apropriācijās. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā – Padomes vārdā – priekšsēdētājs priekšsēdētājs [1] OV L 347, 20.12.2013., 884. lpp. [2] OV L 406, 30.12.2006., 1. lpp. [3] To atlaisto darbinieku skaits, kuri reģistrējušies Nodarbinātības aģentūrā. [4] Saskaņā ar Regulas (EK) Nr. 1927/2006 3. panta trešo punktu. [5] http://www.acea.be/images/uploads/files/POCKET_GUIDE_13.pdf [6] http://www.acea.be/uploads/publications/POCKET_GUIDE_13.pdf [7] http://www.oica.net/wp-content/uploads/2013/03/cars-production-2012.pdf [8] http://www.oica.net/wp-content/uploads//cars-2012-2.pdf [9] http://www.eurofound.europa.eu/eiro/2010/05/articles/pl1005019i.htm [10] http://ec.europa.eu/enterprise/sectors/automotive/files/cars-21-final-report-2012_en.pdf [11] Polijā izgatavoja 539 671 automobili 2012. g. un 475 000 2013. g. (–12,0 %), http://www.oica.net/wp-content/uploads//cars-2013.pdf. ES-27 valstīs 2012. gadā saražoja 14 631 710 vieglos automobiļus, bet 2013. gadā – 14 616 202, t. i., –0,1 %. [12] http://www.eurofound.europa.eu/emcc/erm/factsheets/23033/Fiat%20Auto%20Poland?template=searchfactsheets [13] http://www.eurofound.europa.eu/pubdocs/2013/80/en/1/EF1380EN.pdf [14] 2011. gadā bezdarba rādītājs bija 10,2 %, 2012. gadā šis rādītājs bija 11,1 % un 2013. gadā – 11,2 % saskaņā ar datiem, kuri ir sniegti: http://katowice.stat.gov.pl/en/publications/folder/slaskie-in-numbers-2014,1,4.html. [15] OV L 347, 20.12.2013., 884. lpp. [16] OV C 373, 20.12.2013., 1. lpp. [17] OV L 406, 30.12.2006., 1. lpp. [18] OV L 347, 20.12.2013., 855. lpp. [19] OV C 373, 20.12.2013., 1. lpp. [20] OV C […], […], […] lpp. [21] OV L 347, 20.12.2013., 884. lpp.